**Ubiquitous Language**

* **Financial & Securities**

1. **Red ocean strategy =** พื้นที่ทางธุรกิจที่มีการแข่งขันสูงที่สุด และมีคู่แข่งที่มีการนำเสนอสินค้าหรือลักษณะทางธุรกิจที่คล้ายกัน โดยกลยุทธ์ Red Ocean จะเน้นไปที่การเอาชนะคู่แข่งด้วยยอดขาย ผ่านการแข่งขันทางราคา หรือการจัดโปรโมชัน ผ่านการใช้ประโยชน์จากความต้องการ (Demand) ที่มีอยู่แล้ว
2. **Blue Ocean Strategy =** พื้นที่ทางธุรกิจที่เน้นการแข่งขันในการสร้างความต้องการ (Demand) ใหม่ขึ้นมา ผ่านการสร้างสินค้าใหม่ หรือสร้างมูลค่าเพิ่มให้กับสินค้าที่มีอยู่แล้ว ซึ่งถือเป็นตลาดที่มีการแข่งขันไม่สูงมาก และมีคู่แข่งน้อย
3. **ฟิวเจอร์ส (Futures) หรือสัญญาซื้อขายล่วงหน้า =** สัญญาที่ผู้ซื้อกับผู้ขายตกลงจะซื้อขายสินค้า โดยกำหนดราคาตั้งแต่วันนี้ แต่ส่งมอบและชำระเงินในอนาคต ผู้ซื้อและผู้ขายไม่จำเป็นต้องถือสัญญาไว้จนครบกำหนด แต่อาจซื้อขายเปลี่ยนมือกันได้โดยผ่าน TFEX ซึ่งเมื่อถึงเวลาที่กำหนด ผู้ซื้อและผู้ขายมีหน้าที่ “ต้องซื้อหรือขาย” ตามที่ตกลงกันไว้
4. **ออปชัน (Options) หรือสัญญาสิทธิ =** สัญญาที่ผู้ซื้อได้รับ “สิทธิซื้อ” หรือ “สิทธิขาย” สินทรัพย์อ้างอิงตามราคา จำนวน และระยะเวลาที่ระบุไว้จากผู้ขาย โดยผู้ซื้อต้องจ่าย “ค่าพรีเมียม” (Premium) และสามารถเลือกที่จะใช้สิทธิหรือไม่ก็ได้ แต่ผู้ขายมีหน้าที่ต้องปฏิบัติตามสัญญา หากผู้ซื้อขอใช้สิทธิ
5. **sSET =** ดัชนีราคาหุ้นที่สะท้อนความเคลื่อนไหวของราคาหุ้นสามัญซึ่งอยู่นอกเหนือดัชนี SET50 และ SET100 ที่มีอยู่เดิม มีสภาพคล่องในการซื้อขายสม่ำเสมอและมีจำนวนหุ้นกระจายไปยังผู้ลงทุนทั่วไปในระดับที่เพียงพอ
6. **ตลาดหลักทรัพย์เอ็มเอไอ (mai) =** ตลาดรองอีกแห่งหนึ่งที่จัดตั้งขึ้นโดยตลาดหลักทรัพย์แห่งประเทศไทย เพื่อเป็นแหล่งเงินทุนระยะยาวให้แก่ธุรกิจขนาดกลางและขนาดย่อม (SMEs)
7. **ฟินเทค (Fin Tech) =** เทคโนโลยีทางด้านการเงิน ยกตัวอย่างเช่นธุรกิจแบบเดิมที่มีช่องทางการขายแบบเก่า เก็บแค่เงินสด เกิดวันหนึ่งเขาอยากจะมีช่องทางการขายที่มากขึ้น มีช่องทางการจ่ายเงินที่มากขึ้น เลยใช้การโอนผ่านธนาคาร จ่ายผ่านมือถือ ผ่าน QR Code
8. **NPL (Non-Performing Loan) หรือหนี้เสีย =** หนี้ที่ไม่ได้รับการชำระคืนตามข้อกำหนดตกลงกันตามสัญญา ซึ่งจะเกิดขึ้นเมื่อคุณได้ทำการขอสินเชื่อเอาไว้ แล้วไม่ได้ชำระหนี้นานเกินจำนวนวันที่กำหนด โดยปกติแล้วกำหนดไว้ที่ 90 วัน
9. **ราคา PAR =** มูลค่าเริ่มต้นของบริษัท คำนวณจากมูลค่าทุนจดทะเบียนหารด้วยจำนวนหุ้นที่บริษัทออก เช่น บริษัท A เริ่มต้นด้วยทุนจดทะเบียน 100 ล้านบาท แบ่งออกเป็น 100 ล้านหุ้น ราคา PAR ของหุ้น A ก็จะเท่ากับ 1 บาท
10. **Bond Yield หรืออัตราผลตอบแทนพันธบัตรรัฐบาล =** ผลตอบแทนที่นักลงทุนคาดหวังจากการถือครองพันธบัตรรัฐบาล ซึ่งผู้ลงทุนจะได้ผลตอบแทนในรูปของ "ดอกเบี้ย" จากการถือพันธบัตรนั้นๆ เปรียบเหมือนเราเอาเงินไปฝากธนาคาร เมื่อถือครบ 1 ปี เราก็จะได้ดอกเบี้ยเข้าบัญชีเงินฝากตามที่ธนาคารกำหนดไว้ เช่น ได้ดอกเบี้ย 0.5% หรือ 1% ต่อปี เป็นต้น

* **Healthcare**

1. **ER (EMERGENCY ROOM) =** ห้องอุบัติเหตุและฉุกเฉิน
2. **OR (OPERATING ROOM) =** ห้องผ่าตัด
3. **LR (LABOR ROOM) =** ห้องคลอด
4. **OPD (OUTPATIENT DEPARTMENT) =** แผนกผู้ป่วยนอก
5. **MED (MEDICINE) =** อายุรกรรม(การรักษาด้วยยา)
6. **PED (PEDIATRIC) =** กุมารเวชกรรม(การรักษาโดยเฉพาะเด็ก)
7. **SUR (SURGICAL) =** ศัลยกรรม(การรักษาด้วยการผ่าตัด)
8. **ORTHO (ORTHOPEDIC) =** ศัลยกรรมกระดูก(การรักษาโรคกระดูกด้วยยาหรือการผ่าตัด)
9. **OB-GYN (OBSTRETIC GYNECOLOGY) =** สูติ-นรีเวชกรรม(การรักษาโดยเฉพาะสตรีและการตั้งครรภ์)
10. **IPD (INPATIENT DEPARTMENT) =** แผนกรักษาผู้ป่วยใน
11. **PT (PHYSICAL THERAPY) =** แผนกกายภาพบำบัดและฟื้นฟู

* **Education**

1. **การปฏิรูปการศึกษา** = การปรับเปลี่ยนพัฒนาเพื่อให้การศึกษาสามารถสร้างคนดีให้กับสังคมและเป็นพลังในการพัฒนาประเทศให้สามารถแข่งขันกับนานาอารยประเทศบนพื้นฐานของวัฒนธรรมและความเป็นไทย
2. **การศึกษาภาคบังคับ =** กฎหมายที่กำหนดให้ เด็กและเยาวชนในประเทศนั้นๆ ต้องได้รับการศึกษาในขั้นต่ำตามกำหนดและทางภาครัฐก็จะต้องมีการจัดหาสถานศึกษาให้ เช่น การเลือกเรียนสถานศึกษาใกล้บ้าน เป็นต้น โดยประเทศในบางประเทศการศึกษาที่บ้าน ก็สามารถเป็นการศึกษาภาคบังคับซึ่งเป็นไปอย่างถูกต้องตามหลักกฎหมาย ได้เช่นเดียวกัน
3. **ผลสัมฤทธิ์ทางการเรียน =** ระดับความสำเร็จที่ได้จากความสามารถทางร่างกาย หรือสมอง ซึ่งอาจพิจารณาได้จากคะแนนที่กำหนดให้ หรือคะแนนที่ได้จากงานที่ผู้สอนมอบให้ หรือทั้งสอง
4. **สื่อการเรียนการสอน =** ตัวกลางที่ใช้ถ่ายทอดหรือนำความรู้ในลักษณะต่าง ๆ จากผู้ส่งไปยังผู้รับ ให้เข้าใจ ความหมายได้ตรงกันในการเรียนการสอน
5. **แผนการสอน =** คำอธิบายรายละเอียดการจัดการเรียนการสอนหรือวิธีการเรียนรู้ในบทเรียนนั้นๆ
6. **เขตพื้นที่การศึกษา =** ระบบการจัดแบ่งเขตพื้นที่การศึกษาการปกครองที่จัดแบ่งโดยสำนักงานคณะกรรมการการศึกษาขั้นพื้นฐาน เพื่อจัดระบบและกระจายอำนาจการจัดการศึกษาในประเทศไทยให้ครอบคลุมมากขึ้น
7. **ศึกษานิเทศก์ =** ผู้ทำหน้าที่แนะนำชี้แนะแนวทางให้ครูและผู้บริหารสถานศึกษาเกิดความตระหนักรู้ มีทักษะในการบริหารจัดการและการจัดการเรียนการสอนอย่างเป็นระบบรวมทั้งสามารถเป็นที่ปรึกษาทางวิชาการสำหรับนักบริหารระดับสูงในองค์กรที่สังกัด
8. **การอาชีวศึกษา =** กระบวนการศึกษาเพื่อผลิตและพัฒนากำลังคน สายวิชาชีพ ระดับฝีมือ ระดับเทคนิค และระดับเทคโนโลยี ทางด้านอุตสาหกรรม เกษตรกรรม พาณิชยกรรม การท่องเที่ยว และการบริการ
9. **การศึกษาระดับประกาศนียบัตรวิชาชีพ (ปวช.) =** เป็นการศึกษาที่ส่งเสริมให้ผู้เรียนได้พัฒนา ทักษะ ความรู้ ความสามารถ และสมรรถนะทางวิชาชีพขั้นพื้นฐาน รวมทั้งความสามารถในการเป็นผู้ประกอบการ รับผู้จบการศึกษาระดับมัธยมศึกษาปีที่ 3 ระยะเวลาการศึกษา 3 ปี เมื่อจบการศึกษาแล้วสามารถออกไปประกอบอาชีพ หรือศึกษาต่อระดับประกาศนียบัตรวิชาชีพชั้นสูง (ปวส.) หรือระดับปริญญาตรีสายสามัญ
10. **การศึกษาระดับประกาศนียบัตรวิชาชีพชั้นสูง (ปวส.) =** เป็นการศึกษาที่ส่งเสริมให้ผู้เรียนได้พัฒนาทักษะ ความรู้ ความสามารถ และสมรรถนะทางวิชาชีพขั้นปานกลาง รวมทั้งความสามารถในการทำหน้าที่หัวหน้างานผู้ประกอบการและสร้างสรรค์นวัตกรรม โดยผู้จบการศึกษาระดับ ปวช.หรือสายสามัญชั้น ม.6 สามารถเข้าศึกษาในระดับนี้ ใช้เวลา 2 ปี และเมื่อจบการศึกษาแล้วสามารถออกไปประกอบอาชีพหรือศึกษาต่อระดับปริญญาตรีสายสามัญหรือปริญญาตรีสายปฏิบัติการและเทคโนโลยีหรือเทียบเท่า